* **נספחים**

1. **נספח 1 – תקנון מילואים** (לסטודנטים או סטודנטיות)
   1. הטיפול בהתאמותבגין מילואים ירוכזו בידי מזכירויות סטודנטים, אשר ינפיקו אישור זכאות להתאמות שונות, בהסתמך על האישורים שיוצגו ובהתאם לתקנון. אישור זה יוצג לסגל הנוגע בדבר. במקרים של בעיות שלא באו על פתרונן, יש לפנות לדיקן הסטודנטים המקומי.
   2. **הסטודנט יגיש את אישור המילואים תוך 60 ימים לכל היותר מסיום תקופת המילואים.**
   3. שירות מילואים ייחשב, לצורך תקנון זה, שירות של לפחות 10 יום רצופים, או שירות של 21 ימים מצטברים, אלא אם יוגדר אחרת בתקנון.
   4. ההחלטה בדבר מתן שירות או תנאים מיוחדים לסטודנט ששירת במילואים תהיה בידי דיקן הסטודנטים, אשר יתייעץ במידת הצורך ולפי שיקול דעתו, עם המחלקות האקדמיות השונות.
   5. דיקן הסטודנטים ייתן סיוע בטיפול בתביעה לתגמולים ממילואים ומהביטוח הלאומי, בהתאם לנוהלי המוסד לביטוח לאומי.
   6. דיווח על יציאה למילואים
      1. סטודנט לאחר שירות מילואים זכאי לסיוע בצילומים, בחינות וכד'. הסטודנט יוכל לקבל את ההטבות ע"י הגשת "אישור מילואים" לידי מזכירות סטודנטים, לא יאוחר משבועיים מתום שירות המילואים. לאחר הגשת האישורים יונפק לסטודנט אישור לב-נט, המפרט את זכויותיו בגין שירות זה, אותו יוכל להציג בפני הסגל הרלוונטי.
      2. בקשה לדחיית /קיצור שירות (פניה לולת"ם)

סטודנט המעוניין להגיש בקשה לדחיית/קיצור שירות המילואים יגיש את הבקשה לולת"ם באמצעות הגשת טופס מאתר לב-נט לידי מזכירות סטודנטים. הגשת הבקשה (לרבות הטפסים הנדרשים, המועדים וכו') יהיו לפי הנהלים המקובלים לגבי ולת"ם, לרבות לוח הזמנים.

במידת הצורך יינתן לסטודנט סיוע, על-ידי מזכירות סטודנטים, במילוי הטפסים והגשת הבקשה.

ערעור על החלטת ולת"ם יוגש באמצעות מזכירות סטודנטים.

דיקן סטודנטים יקיים מנגנון סיוע לסטודנטים בטיפול בהגשת בקשות לולת"ם.

* 1. רישום לקורסים, בחינות, עבודות, מעבדות
     1. השירות במילואים לא יפגע ברישום לקורסים של סטודנטים.

סטודנט יודיע למזכירות הסטודנטים, לפני צאתו לשירות מילואים, על בקשותיו לרישום לקורסים שונים. מזכירות הסטודנטים תאפשר לסטודנט היוצא למילואים רישום מוקדם. מזכירות הסטודנטים תיערך, ככל שיידרש, למניעת מצב ששירות מילואים יפגע בהליך הרישום של סטודנט לקורסים או יצמצם את מרחב אפשרויות הבחירה שלו יחסית לסטודנט שלא שירת במילואים בעת הרישום לקורסים. מזכירות הסטודנטים תשאיר מספר מקומות פנויים לסטודנטים במילואים, וזאת רק אם הסטודנט הודיע על כך לפני צאתו למילואים.

* + 1. בחינות סוף סמסטר

סטודנט שנעדר עקב שירות מילואים ממועד בחינה א' או מועד ב' זכאי למועד בחינה נוסף – מועד מיוחד.

סטודנט ששירת 10 ימים לפחות במהלך תקופת הבחינות ו/או סטודנט ששירת 10 ימים רצופים או 21 ימים מצטברים במשך סמסטר ו/או סטודנט ששירת בנסיבות חירום במצב מיוחד או בהתראה קצרה, שירות מילואים של 5 ימים רצופים לפחות במהלך הבחינות או בסמוך להן , זכאי להיעדרות ממועד א' או ממועד ב', בקורסים של אותו סמסטר ויקבל מועד מיוחד, במקום מועד הבחינה ממנו הוא נעדר.

המועדים המיוחדים עבור מילואים יתקיימו פעמיים בשנה – פעם עבור מבחני סמסטר א ופעם עבור מבחני סמסטר ב. תאריכי המועדים המיוחדים ייקבעו מידי שנה בהתאם ללו"ז האקדמי ויפורסמו באופן פומבי לסטודנטים. סטודנט חייב להגיש את הבקשה למועד מיוחד או מועד ג מוקדם ככל הניתן ועד שבועיים לאחר פרסום ציוני מועדי ב.

**למען הסר ספק – בכל קורס יתקיים לכל היותר מועד מיוחד אחד בכל סמסטר.**

סטודנט הזכאי למועד מיוחד רשאי להמיר זאת למועד ג' בתנאי שלא נרשם למועד מיוחד.

אם נרשם הסטודנט למועד מיוחד, איבד את זכותו למועד ג' גם אם לא יבחן במועד המיוחד. כדי להיבחן בקורס פעם נוספת יהיה על הסטודנט להירשם מחדש לקורס. אם בחר הסטודנט במועד ג', הוא יהיה חייב להיבחן בפעם הקרובה שיתקיים הקורס באחד הקמפוסים של המרכז האקדמי. אם לא יבחן אז – יפסיד את זכותו להיבחן.

* + 1. סטודנט שהיה במילואים 10 ימי מילואים ומעלה בתוך 4 שבועות שלפני תחילת מועד המבחנים או 15 ימי מילואים ומעלה בסמסטר זכאי לתוספת זמן של 25% במבחנים של אותו סמסטר ששירת בו. למימוש הטבה זו יש לפנות למזכירות תלמידים לפני תקופת המבחנים.
  1. עבודות ותרגילים

"עבודה" לעניין סעיף זה כולל: תרגיל, עבודה, עבודה סמינריונית, פרויקט, בוחן, בחינת אמצע סמסטר או כל מטלה לימודית אחרת שעל הסטודנט להגיש במסגרת לימודיו.

20.8.1 סטודנט השוהה בשירות מילואים או חזר מתקופת שירות מילואים 7 ימים לפני מועד הגשת העבודה, יוכל לדחותה לפי מספר ימי המילואים ששירת או לקבל פטור מהגשתה או להגיש עבודה חלופית, וזאת בתיאום עם מרצה הקורס. היה השירות שירות מילואים בנסיבות חירום או במצב מיוחד, יידחה המועד ב-10 ימים או במספר הימים שבהם שירת במילואים, לפי הגבוה מביניהם.

20.8.2 סטודנט שעקב שירות מילואים של 14 ימים ומעלה הפסיד את מועד הגשתן של למעלה משמונה עבודות בסמסטר, יקבל פטור לפחות ממחצית מהעבודות .ראש החוג יחליט באילו עבודות יינתן הפטור. למימוש הזכות יש לפנות לרכז המילואים.

* 1. הפסד קורס, מעבדות, סמינריונים סדנאות וקורסי הכשרה מעשית.
     1. ככלל, סטודנט זכאי להיעדר משיעורים בתקופת שירות המילואים, בלא הגבלה, ולא ייפגעו זכויותיו בשל כך, לרבות לעניין דרישות הנוכחות לצורך זכאות לגשת לבחינות, להגשת עבודות או לציון מיטיב.
     2. סטודנט, אשר נבצר ממנו להשתתף במעבדות/סמינריונים /סדנאות/קורסי הכשרה מעשית, עקב שירות מילואים, יוכל להשלים את שהחסיר במועד מאוחר יותר, או לקבל פטור מהשתתפות, וזאת בהתאם למהות הקורס ובתיאום עם מרצה הקורס.
     3. סטודנט ששירת שירות מילואים בנסיבות חירום או במצב מיוחד, זכאי להיעדר מיום לימודים אחד, בסמוך לאחר תום שירות המילואים. אם תקופת השירות עלתה על 10 ימים, יהיה זכאי ליום היעדרות נוסף. וכן זכאי ליום היעדרות נוסף בעבור כל 10 ימי שירות מילואים נוספים.
  2. סטודנט ששירת 10 ימי מילואים לפחות במצטבר במהלך סמסטר לעניין קורס סמסטריאלי או 20 ימי מילואים לפחות במהלך שנת הלימודים לעניין קורס שנתי, ונעדר עקב כך משיעורים בקורס – רשאי לדחות את הקורס ולחזור עליו ללא תשלום נוסף בתנאי שעדיין לא נבחן או לחלופין לבטל הרשמתו לקורס והוא יקבל זיכוי על שכר הלימודים של הקורס. מתן הזיכוי מותנה בכך שהסטודנט פנה למזכירות סטודנטים עם בקשה בכתב לביטול ההרשמה עד שבועיים מיום פרסום ציוני מועד ב' בקורס.
  3. היעדרות מבחינה של קורס המהווה "דרישה מוקדמת".

סטודנט שנעדר, עקב שירות מילואים, מבחינה של קורס המהווה "דרישה מוקדמת" לשנת לימודים מתקדמת, לקורס אחר או לתואר מתקדם, זכאי ללמוד "על תנאי" בקורס המתקדם או בלימודי תואר המתקדם.

סטודנט שנאלץ, עקב שירות מילואים, להפסיק לימודיו בקורס המהווה "דרישה מוקדמת" לשנת לימודים מתקדמת או לקורס אחר, זכאי ללמוד "על תנאי" בקורס המתקדם.

האישור ללמוד על תנאי מותנה באפשרות האקדמית של דרישות הקורס המתקדם ויינתן ע"י ראש החוג.

* 1. סיוע בהשלמת לימודים
     1. סטודנט לאחר שירות מילואים רשאי לפנות למרצה הקורס על מנת לקבל את החומרים הרלוונטיים שנלמדו בתקופת היעדרותו או עזרה נוספת, לפי שיקול דעתו של המרצה.
     2. שיעורי עזר: סטודנט לאחר שירות מילואים זכאי לקבל הדרכה ע"י חונך או שיעורי עזר להשלמת החומר החסר. שיעורי עזר יינתנו על-ידי דיקן הסטודנטים.
     3. מספר שעות העזר או החונכות ייגזר ממספר ימי השירות במילואים ומספר ימי הלימודים אותם הפסיד הסטודנט.
     4. תלושי צילומים: סטודנט ששירת במילואים זכאי לקבל 50 צילומים עבור כל יום של שירות מילואים, בהתאם לימי הלימוד בלוח זמנים האקדמי. הצילומים יינתנו לסטודנט ישירות לחשבון ההדפסות שלו על ידי מזכירות סטודנטים לאחר הגשת טופס "אישור מילואים".
     5. תקצירי הרצאות: סטודנט ששירת במילואים יקבל, ללא תשלום, תקצירי שיעורים מהם נבצר ממנו להשתתף עקב השירות במילואים וכן הקלטות שיעורים, ככל הניתן.
     6. במקרה של בעיה במימוש ההטבות או הסיוע, הסטודנט יפנה לרכז המילואים במשרד דיקן הסטודנטים .
  2. תשלומים
     1. פטור מתשלום עבור חומר לימודי, שיעורי-עזר ומעבדות.

סטודנט ששירת במילואים פטור מתשלום עבור: כל חומר לימודי, לרבות תקצירי וקלטות הרצאות שניתנו לו, שיעורי עזר, השלמת מעבדות, סמינריונים, סדנאות וקורסי הכשרה מקצועית.

* + 1. פטור משכר לימוד נוסף

סטודנט ששירת במילואים 10 יום או יותר במהלך סמסטר או 20 יום או יותר במהלך שנת הלימודים לעניין קורס שנתי, ובשל כך הפסיק לימודיו בקורס יזוכה בשכ"ל בגין הקורס וירשם לקורס מחדש. לעניין זה, חייב הסטודנט להודיע בכתב למזכירות תלמידים על הפסקת לימודיו בקורס, עד שבוע ימים לפני מועד הבחינה.

הליך ההודעה על הפסקת הלימודים בקורס יהיה על-פי נהלי המרכז האקדמי.

* 1. פטוֹר מתשלום תקוּרה
     1. סטודנט ששירת 150 ימי מילואים מצטברים במשך התואר זכאי להאריך את לימודיו ב-2 סמסטרים לכל היותר ללא תשלום תקורה.
     2. סטודנט ששירת במילואים 10 ימים רצופים או יותר או 21 ימים במצטבר ועקב ביטול או אי הצלחה בקורסים באותו סמסטר התארכו לימודיו יהיה זכאי לפטור מתשלום תקורה בשנה שבה הוארכו לימודיו. למען הסר ספק, הפטור יחול רק עקב הנסיבות הבאות (או נסיבות הדומות להן):

1. הקורס שביטל הסטודנט הוא "קורס קדם" ועקב כך נאלץ הסטודנט להאריך

את לימודיו.

1. הקורס בוטל עקב עומס יתר במערכת של המרכז האקדמי לב.
2. הקורס בוטל עקב עודף נ"ז שהיה לסטודנט באותו סמסטר שחרג מהמאושר לו (כגון שהסטודנט היה סטודנט על תנאי).
   * 1. פטור מתשלום על קורסים חוזרים
        1. סטודנט ששירת 14 ימי מילואים רצופים או 21 ימים במצטבר בשנה יהיה זכאי לחזור בחינם על קורס אחד שנכשל בו אם היה רשום אליו בשנה ששירת במילואים. זכות זו ניתנת לניצול עד 12 חודש מתום הסמסטר בו נכשל.
        2. סטודנט ששירת 28 ימי מילואים מצטברים בשנה יהיה זכאי לחזור בחינם על 2 קורסים שנכשל בהם באותה שנה.
   1. הכרה במילואים עד 2 נ"ז

סטודנט לתואר ראשון אשר חסרות לו עד 2 נקודות זכות מקורסי בחירה לתואר, יוכל לקבל זיכוי עבור אותן הנקודות בגין שירות מילואים באמצעות הגשת טופס "בקשה לקבלת נקודות זכות עבור מילואים". זיכוי זה אינו פוטר מתשלום על נקודות הזכות (ראה גם סעיף 9.6 לתקנון לעיל).

* 1. זכויות לסטודנטים בעלי ילדים שהם בני זוג של משרתי מילואים
     1. סטודנט הורה שבן או בת זוגו משרתים שירות מילואים, זכאי להיעדר משיעורים, בכל יום בתקופת שירות המילואים, למשך שתי שעות לימודים עד השעה 10:30 בבוקר ובלא הגבלה החל מהשעה 15:00 בצהרים, וזכויותיו לא ייפגעו בשל היעדרות זו, לרבות לעניין דרישות נוכחות לצורך זכאות לגשת לבחינות, להגשת עבודות או למתן ציון מיטיב.
     2. סטודנט הורה שבן או בת זוגו שירתו שירות מילואים בנסיבות חירום או במצב מיוחד, רשאי להיעדר מיום לימודים אחד בשל כל 10 ימי שירות מילואים כאמור של בן או בת זוגו, אך לא יהיה רשאי להיעדר מיותר מ- 5 ימי לימודים.
     3. נעדר סטודנט הורה בשל שירות מילואים של בן או בת זוגו, במועד שנקבע להגשת מטלה או בסמוך לו, יידחה מועד הגשת המטלה או מטלה חלופית בהתאם להחלטת המרצה, לפחות במספר הימים שבהם שירתו בן/בת זוגו במילואים; היה השירות שירות מילואים בנסיבות חירום או במצב מיוחד, יידחה המועד ב-10 ימים או במספר הימים שבהם שירתן בן/בת זוגו במילואים, לפי הגבוה מביניהם.
     4. סטודנט הורה, אשר נבצר ממנו להשתתף במעבדות/סמינריונים /סדנאות/קורסי הכשרה מעשית, עקב שירות מילואים של בן או בת זוגו, יוכל להשלים את שהחסיר במועד מאוחר יותר, או לקבל פטור מהשתתפות, וזאת בהתאם למהות הקורס ובתיאום עם מרצה הקורס.
     5. סטודנט הורה שבן/בת זוגו שירתו 10 ימי מילואים לפחות במצטבר במהלך סמסטר לעניין קורס סמסטריאלי או 20 ימי מילואים לפחות במהלך שנת הלימודים לעניין קורס שנתי והסטודנט נעדר עקב כך משיעורים בקורס - רשאי לדחות את הקורס ולחזור עליו ללא תשלום נוסף בתנאי שעדיין לא נבחן או לחלופין לבטל הרשמתו לקורס והוא יקבל זיכוי על שכר לימוד של הקורס. מתן הזיכוי מותנה בכך שהסטודנט פנה למזכירות סטודנטים עם בקשה בכתב לביטול ההרשמה עד שבועיים מיום פרסום ציוני מועד ב' בקורס.
     6. סטודנט הורה, אשר נעדר מבחינה בשל שירות מילואים של בן או בת זוגו, זכאי להבחן במועד בחינה אחר בעבור כל מועד שהפסיד. ראו גם בסעיף 12 בתקנון לעיל.
     7. סטודנט הורה שנעדר, עקב שירות מילואים של בן או בת זוגו, מבחינה של קורס המהווה "דרישה מוקדמת" לשנת לימודים מתקדמת, לקורס אחר או לתואר מתקדם, זכאי ללמוד "על תנאי" בקורס המתקדם או בלימודי תואר המתקדם. האישור ללמוד על תנאי מותנה באפשרות האקדמית של דרישות הקורס המתקדם ויינתן על ידי ראש החוג.
     8. סטודנט הורה אשר נעדר מהלימודים עקב שירות מילואים של בן/בת זוגו זכאי לסיוע בלימודים בהתאם לפירוט בסעיף 20.12 לעיל.
     9. סטודנט הורה שבן או בת זוגו שירתו שירות מילואים מצטבר של 150 ימים לפחות במהלך תקופת לימודיו התקנית, יהיה זכאי להאריך את לימודיו בסמסטר אחד, בלי שיחויב בתשלום תקורה.
     10. במקרה של בעיה במימוש ההטבות או הסיוע הסטודנטית תפנה לדיקנית הסטודנטים בקמפוס.

**לכל שאלה ניתן לפנות לרכז מילואים - מר ישראל טקאץ'**

**טלפון: 02-6751194**

**דוא''ל:** [**tkach@jct.ac.il**](mailto:tkach@jct.ac.il)

**קבלת קהל: ימים א'-ה' 13:00 עד 18:00**

**תיאום פגישה: באמצעות אתר הלב – נט.**